Reijo Tossavainen

Reijo Sylvester Tossavainen (s. 13. marraskuuta 1948 Kiuruvesi) on suomalainen poliitikko, joka toimi kansanedustajana Perussuomalaisten ryhmässä vuodesta 2011 vuoteen 2015. Hän toimi ajatushautomo Suomen Perustan hallituksen puheenjohtajana sen perustamisessa vuonna 2012. Tossavainen valittiin vuoden 2011 eduskuntavaaleissa Kymen vaalipiiristä 5 725 äänellä. Hän on myös Savitaipaleen kunnanvaltuutettu.

Tossavainen työskenteli vuosina 1985–2004 yrittäjä-päätoimittajana paikallislehti Valkealan Sanomissa. Myytyään lehden hän on toiminut vapaana kirjoittajana. Hän on ollut yrittäjäyhdistyksen puheenjohtajana ja kotiseutuyhdistyksen hallituksen jäsen.

Eduskunnassa Tossavainen oli liikenne- ja viestintävaliokunnan jäsen. Hän oli myös Yleisradion hallintoneuvoston jäsen, mutta ilmoitti eroavansa neuvostosta Ylen esitettyä helmikuussa 2015 MOT:n Perussuomalaisten sisäisiä ristiriitoja käsittelevän ohjelman. Tossavainen ei asettunut ehdolle enää vuoden 2015 eduskuntavaaleissa.

Lähteet

Aiheesta muualla 
 Reijo Tossavaisen kotisivu
 

Kansanedustajat
Perussuomalaiset poliitikot
Savitaipaleen kunnanvaltuutetut
Kymen vaalipiiri
Suomalaiset yrittäjät
Suomalaiset päätoimittajat
Vuonna 1948 syntyneet
Elävät henkilöt